ร้าน อินเตอร์ ชื่อร้านเหมือนเป็นร้านอาหารที่ขายอาหารต่างชาติ แต่จริงๆแล้วทางร้านขายอาหารไทย มีทั้งประเภทอาหารจานเดียวหรือแบบเป็นกับข้าวก็มี ทางร้านมีขนาด 2 คูหา 2 ชั้น ในร้านติดแอร์เย็นสบาย

ร้านนี้ให้ความรู้สึกเหมือนว่า มากินอาหารไทยตามสั่งแบบง่ายๆ ในที่ติดแอร์เย็นๆ ในราคาที่ไม่แพงมากนัก การบริการก็ขี้นอยู่กับจำนวนลูกค้า  ถ้ามาตอนที่มีลูกค้าเยอะ ก็ต้องทำใจเยอะหน่อย

อาหารที่ได้ลองสั่งมาชิมวันนี้ก็มี
ข้าวหมูทอดกระเทียมพริกไท 68฿ ได้หมูหั่นเป็นชิ้นเล็ก ทอดกระเทียมมาแบบเนื้อหมูกรอบนอกนุ่มใน รสชาติออกเค็มไปหน่อยแต่ทานกับข้าวสวยก็กำลังดี ????????????

ปลาดุกทอดกรอบผัดเผ็ด 110฿ ได้ประดุกหั่นมาเป็นชิ้นไม่มีก้าง เนื้อปลาดุกทอดมาไม่กรอบเนื้อนุ่มมากไปหน่อย ผัดพริกแกงออกรสหวานนําเผ็ดของพริกแกง มันเข้มข้นด้วยกะทิ รสชาติจัดไปประเภททานเปล่าๆไม่ไหว แต่ทานกับข้าวก็พอได้อยู่ ????????????

วันนี้มาทานช่วงอาหารกลางวันในวันธรรมดา ในร้านมีลูกค้าประมาณ 80% ต้องขึ้นมานั่งบนชั้น 2 ซึ่งในความรู้สึก ผมว่าโปร่งโล่งไม่อึดอัดวุ่นวายเหมือนชั้นล่าง อาหารที่สั่งมาทั้งสองอย่าง รู้สึกว่าทำมารสชาติดีแต่ปรุงรสค่อนข้างจัดเกินไปสำหรับผม ราคาอาหารก็แบบเบาๆ อาหารมาเร็วไม่ต้องรอนาน ในร้านรักษาความสะอาดได้ดี การบริการก็ใช้ได้และไม่มีเซอร์วิสชาร์ท ทางร้านรับเฉพาะเงินสดนะครับ
